หุ้นสหรัฐฯบวกเล็กน้อย
ตลาดหุ้นสหรัฐฯ ปิดบวกเล็กน้อย ขณะที่ราคาน้ำมันขยับลงจากสต๊อกเชื้อเพลิงสหรัฐฯที่สูงขึ้นพลิกความคาดหมาย
8 ธ.ค. 2554

ตลาดหุ้นสหรัฐฯ ปิดบวกเล็กน้อย ขณะที่ราคาน้ำมันขยับลงจากสต๊อกเชื้อเพลิงสหรัฐฯที่สูงขึ้นพลิกความคาดหมาย
ตลาดหุ้นสหรัฐฯวานนี้(7 ธ.ค.) ปิดบวกเล็กน้อยจากรายงานอันสดใสเกี่ยวข้องตัวเลขสินเชื่อผู้บริโภคภายในประเทศที่กลบกระแสความกังวลต่อข้อสงสัยว่าที่ประชุมชี้ชะตะยุโรปในวันพฤหัสบดี(8ธ.ค.)และวันศุกร์(9ธ.ค.) นี้ จะสามารถบรรลุมาตรการสำคัญที่สามารถคืนความสงบแก่ตลาดได้หรือไม่       ดัชนีหุ้นดาวโจนส์ เพิ่มขึ้น 46.31 จุด (0.38 เปอร์เซ็นต์) ปิดที่ 12,196.44 แนสแดค ลดลง 0.35 จุด (0.01 เปอร์เซ็นต์) ปิดที่ 2,649.21 เอสแอนด์พี เพิ่มขึ้น 2.55 จุด (0.20 เปอร์เซ็นต์) ปิดที่ 1,261.02 ขณะที่ราคาน้ำมันขยับลงจากสต๊อกเชื้อเพลิงสหรัฐฯที่สูงขึ้นพลิกความคาดหมายและข้อสงสัยว่าที่ประชุมซัมมิทอียูแก้วิกฤตหนี้ช่วงปลายสัปดาห์นี้จะได้ข้อตกลงที่น่าเชื่อถือหรือไม่       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม ลดลง 79 เซนต์ ปิดที่ 100.49 ดอลลาร์ต่อบาร์เรล หลังจากช่วงหนึ่งหล่นลงไปถึง 99.67 ดอลลาร์ ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.28 ดอลลาร์ ปิดที่ 109.53 ดอลลาร์ต่อบาร์เรล